en hbs_cyr ru bg ru ru bg uk ru bg mk ru bg bg bg bg bg bg bg bg bg mk mk bg bg bg bg bg bg bg mk ru bg bg bg bg bg bg bg bg bg bg ru bg bg bg bg bg bg bg bg bg bg bg bg bg bg bg ru uk en bg bg en bg ru cs bg bg hbs_cyr bg cs bg bg bg hbs_cyr bg hbs_cyr bg bg cs bg bg bg cs hbs_cyr hbs_cyr bg bg cs bg bg bg bg hbs_cyr bg bg cs hbs_cyr hbs_cyr bg bg cs bg bg bg bg hbs_cyr bg ru ru bg ru bg ru bg ru bg ru bg bg bg ru bg ru bg ru bg mk ru ru ru bg bg ru uk bg
понеделник, 15 април 2019 г.
От Коледа не съм писала тук. Тогава ви показах коледните бисквитки, които направих. А от тогава толкова се запалих по бисквитките... Последните месеци се съсредоточих само върху тях и ми е толкова приятно. Затова започвам да ви ги показвам.
Първа е една бисквитка (с три много, много мънички към нея), която беше подарък за бъдещи кумове.
След нея следват едни бисквитки с кученца по случай рожден ден на груминг салон.
След тях във Фейсбук и инстаграм профилите на блога пуснах бисквитки по случай 8 март, които предизвикаха интерес. Имаше 4 различни модела, в които има между 3 и 5 броя бисквитки. Вкусовете пък на самите бисквитки бяха 3 различни - ванилия, шоколад и виолетка. Във всяка кутия имаше от всички.
След тях правих бисквитки за рожден ден. В лилаво, с цветя, с инициалите на рожденичката и плик, от който "излиза" бележка с надпис "Честит рожден ден".
И така стигнахме до бисквитките, които правих тези дни - великденските. Между тях обаче успях да направя и няколко от любимите ми цветя, които са много подходящи за подарък за Цветница. Направих ги в два цвята.
И накрая завършвам тази публикация с великденските бисквитки. В профилите ми във Фейсбук и инстаграм, където съм по-активна, можете да откриете повече информация за великденските кутии с бисквитки и тези за Цветница и как можете да се сдобиете с тях :) До скоро!
By Svetlana в април 15, 2019 2 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
вторник, 25 декември 2018 г.
Ето, че дойде най-хубавото време от годината - коледните празници. Както знаете, нямаше как да не направя поне малко коледни бисквитки. Тази година реших да направя нещо малко по-различно. Но преди да продължа, ще ви покажа първо едни големи коледни етикетчета, които бяха вкусното допълнение към основния подарък.
Трябваше да бъдат съвсем семпли в червено и златно.
Излишно е да казвам вкуса. Какво по-подходящо за Коледа от меденки?!
След като ви ги показах, продължавам с бисквитките, които направих за близките си. Това, което исках беше да има една голяма основна бисквитка с повече детайли и две мънички към нея. Всяко комплектче от 3 бисквитки сложих в кутия по отделно. Добавих малка картичка и едно зелено клонче. И се получи точно така, както си ги представях. Направих им доста снимки, така че просто ви оставям да ги видите.
Желая Ви весели коледни празници, прекарани с любимите хора, и успешна нова година!
By Svetlana в декември 25, 2018 2 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
понеделник, 24 септември 2018 г.
Бисквитки (пирати, мини маус, фламинго и още)
Както вече сте разбрали от заглавието на публикацията, в нея ще има бисквитки. Без да се бавя започвам директно с първите, които имам да покажа.
Те са от преди няколко месеца и са за Жорко, за когото съм правила няколко неща. Можете да ги видите тук и тук. Поводът беше Гергьовден. Миналата година направих за празника бисквитки овчици, които можете да видите тук. Тази година, след като се отказахме от тази идея, се спряхме на бисквитки с пирати. Първо трябваше да бъдат Карибски пирати, за да е свързано с Дисниленд, където щяха да празнуват, но в последствие се оказаха просто обикновени пирати. 😁 Избрахме примерен модел, уточнихме подробностите като инициалите на всяка бисквитка. А вкусът беше любимите им меденки. Тук е моментът да споделя и, че имаше два комплекта бисквитки за две различни дати. Снимала съм само едните, защото другите бяха съвсем същите.
Продължавам с едни бисквитки, които правих пък няколко месеца след предходните. Те бяха изключително бързи и лесни, но пък голяма бройка. Не си спомням точната цифра, но бяха малко под 100. Бяха за рождения ден на Краси, за когото съм правила доста неща. Като започнем от третата ми подред торта с фондан и няколко мъфина за шестия му рожден ден, минем през тортата и бисквитките за седмия му рожден ден, а също и тортата, мъфините и бисквитките за осмия му рожден ден. Тази година имаше само бисквитки. Темата този път не беше Лего, а любимия му футболен отбор - Барселона.
Продължавам с едни съвсем скорошни бисквитки. Те бяха за кръщене и рожден ден в едно. Решихме да направим и два модела бисквитки. За кръщенето бяха с типични за повода ангелчета и надписи, а тези за рождения ден бяха на тема Мини Маус. Бяха в два вкуса - шоколад и меденки.
Между тях имаше и няколко торти, част от които вече сте видели, а други не съм показвала, защото са подобни на предишни.
А като за финал си оставих най-любимите ми бисквитки от преди няколко дни. Те са за Емануела, която преди дни стана на 2 години. За нея съм правила тези бисквитки по повод погачата й и тези за първия й рожден ден. Тази година бисквитките бяха с фламинго, ананаси и другите неща, включващи се към тази тема като листа, цветя, палми. Честно казано в първите секунди си помислих да откажа, защото ме хвана страх дали ще успея. Но веднага след това обмислих добре нещата, как точно ще ги направя. В интерес на истината бисквитките, които си мислех, че ще ме затруднят най-много, се оказаха най-лесни и приятни за правене. Имам предвид фламингото и големите цветя в тъмно розово и оранжево. Разбира се, винаги има още какво да се желае. За някои нямах резец и се наложи да режа тестото на ръка, но с малко повече време и търпение мисля, че горе долу се получиха и там нещата.
Вкусът беше отново ванилия като предходните два пъти. Тук е моментът да вмъкна, че аз като един фен на шоколада и необичащ особено нещата с ванилия, тези бисквитки ги обожавам. Мисля, че вече трябва да ги покажа, защото аз лично нямам търпение. Ще ме извините, но им направих доста снимки. 😁
By Svetlana в септември 24, 2018 1 коментар:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
петък, 21 септември 2018 г.
Мислех да включа тази торта към публикацията, която подготвям. Но пък толкова любима ми стана тази торта, че реших да й отделя самостоятелна публикация. Поводът е рожден ден на 12-годишната Яни. Майка й искаше нещо момичешко, с което да я изненада. Спряхме се на гримове. Обсъдихме няколко примерни модела, а тя ми даде пълна свобода. Вкусът беше шоколадови блатове, а кремът с маскарпоне, бял шоколад и банан.
И така, завърших я, но нещо ми липсваше. Гледах я и се чудих какво още. Добавих розичките и златистия "прах" по четката и с това ми изглеждаше вече напълно завършена. Направих и доста снимки, но ще се огранича само с 5. 😄
А като отворих дума за следващата публикация... В нея ще има бисквитки. Мнооого бисквитки...
By Svetlana в септември 21, 2018 1 коментар:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
събота, 25 август 2018 г.
Миналата година ви разказах за чихи срещите (тук и тук), на които водим Бари и Али. С кучетата и техните стопани се запознахме чрез фейсбук група, но не от онези типичните фейсбук групи, в които има само снимки на сладки кученца с надписи добро утро. Преди всичко там се учим. Като едно училище е. От това защо кучето снощи не си изяде вечерята, минем през различни поведенчески проблеми и стигнем до сложни медицински въпроси. Както веднъж се бяха шегували - кучешката версия на Бг-мама. Шегата настрана - имам им огромно доверие. Благодарение на тях и на опита, който обменяме, гледам моите кучета по начина, по който ги гледам. Благодарение на тази група, чрез която общуваме всекидневно, и ние, и кучетата намерихме много приятели.
Покрай Коледа се видяхме отново на една среща в малко по-голям състав. И от тогава не се бяхме виждали. Толкова много ми липсваха. Игрите на кучетата, приятните разговори.
За мое огромно щастие тази година имахме възможността отново да се съберем, за да отпразнуваме рождения ден на Бари. Същият Бари, за когото миналата година направих тази торта. Тази година отново аз направих тортата за кучешкото парти. Този път вкусът беше ванилия. А самата торта наподобяваше кучешка купичка, пълна с "гранули".
Съжалявам само, че не направих хубави снимки. Винаги така става, изобщо не се сещам за телефона си. Правя 5-6 снимки в най-добрия случай. Добре, че другите снимат. (Благодаря за снимките!)
Времето отново мина неусетно. Поговорихме си. Хапнахме торта. Прекарахме си повече от супер. И с нетърпение ще чакаме да се видим отново на следващата среща.
By Svetlana в август 25, 2018 2 коментара:
Изпращане по имейлПубликувайте в блога си!Споделяне в TwitterСподеляне във FacebookСподеляне в Pinterest
По-стари публикации Начална страница
Абонамент за: Публикации (Atom)
От Коледа не съм писала тук. Тогава ви показах коледните бисквитки, които направих. А от тогава толкова се запалих по бисквитките... Пос...
Бишкотена торта с маскарпоне и ЧРД, тате!
Днес рожден ден празнува моят баща! Пожелавам му да е много много здрав, щастлив и обичан!  По повода решихме да се почерпим с едн...
Чийзкейк с карамелен сос
От доста време исках да направя нещо карамелено, и то не какво да е, ами чийзкейк залят с карамел. Чийзкейк съм правила преди само по...
Не напразно блога се казва "Chocolate Kitchen". В него преобладават все шоколадови десерти и този, който ще ви покажа днес...
Орео трюфели / Oreo truffles
Честита Нова година! Желая на всички ви много здраве, щастие, любов, успехи и сбъднати мечти. Нека през новата година да постигнете в...
Кучешка торта и още нещо
Започвам тази публикация отново с торта на кучешка тема. Заглавието е малко подвеждащо. Тортата е за хора! Но имам голямото желание ня...
Бисквитки (пирати, мини маус, фламинго и още)
Както вече сте разбрали от заглавието на публикацията, в нея ще има бисквитки. Без да се бавя започвам директно с първите, които имам да пок...
Дълго мислих как да озаглавя публикацията. Дали да включа и още нещо към нея, но пък другите торти и бисквитки нямат връзка с тази торта...
Преди рецептата искам само да отбележа, че този чийзкейк се приготвя изключително лесно и бързо. Ще ви отнеме не повече от 20 мин., а...
Меденки: Необходими продукти: 5ч.ч брашно 1 суп. л. канела 1 ч.л. (с връх) сода  1 ч.ч. олио 1 ч.ч. захар 1 ч.ч. мед ...
Бисквитки и дребни сладки
Кексове, сладкиши и брауниси